Oficiālais Vēstnesis L 114 , 05/05/1994 Lpp. 0001 - 0002

Speciālizdevums somu valodā: Nodaļa 4 Sējums 6 Lpp. 0062

Speciālizdevums zviedru valodā: Nodaļa 4 Sējums 6 Lpp. 0062



Padomes Regula (EK) Nr. 1043/94 (1994. gada 12. aprīlis) ar kuru groza Regulu (EK) Nr. 3680/93, ar ko nosaka konkrētus zvejniecības resursu saglabāšanas un apsaimniekošanas pasākumus pārvaldes apgabalā, kurš noteikts Konvencijā par daudzpusējo sadarbību nākotnē Ziemeļrietumu Atlantijas zvejniecībā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1992. gada 20. decembra Regulu (EEK) Nr. 3760/92, ar ko izveido Kopienas sistēmu zvejniecībai un akvakultūrai [1], un jo īpaši tās 8. panta 4. punktu, ņemot vērā Komisijas priekšlikumu, tā kā ar Regulu (EK) Nr. 3680/93 [2] dalībvalstīm noteiktas kvotas NAFO pārvaldes apgabalā 1994. gadam; tā kā šīs kvotas atbilst priekšlikumiem, ko NAFO ir pieņēmusi savā gada sanāksmē 1993. gadā; tā kā, pamatojoties uz zinātniskajiem pētījumiem, kas rāda, ka ļoti lielu biomasas daļu šajos krājumos veido pārāk sīkas zivis, NAFO Zvejniecības komisija savā īpašajā sanāksmē 1994. gada februārī ir pieņēmusi priekšlikumu par mencu zveju NAFO rajonā 3NO 1994. gadā; tā kā NAFO Zvejniecības komisija ir ierosinājusi atkāpi no vispārējās 130 mm acu izmēra normas poliamīda tīkliem; tā kā tāpēc būtu jāgroza Regula (EK) Nr. 3680/93, IR PIEŅĒMUSI ŠO REGULU. 1. pants Regulu (EK) Nr. 3680/93 ar šo groza šādi. 1. Regulas 4. panta 1. punktā aiz otrās daļas pievieno šādu daļu: "Tīkliem, kas izgatavoti no poliamīdu šķiedras, minimālais acu izmērs ir 120 mm. Kuģiem, kas izmanto šos materiālus, uz klāja ir karoga dalībvalsts izdotas apliecības, kuras apliecina, ka izmantotie tīkli izgatavoti no poliamīda." 2. Regulas I pielikuma pirmo lappusi aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1994. gada 12. aprīlī Padomes vārdā — priekšsēdētājs F. Constantinou [1] OV L 389, 31.12.1992., 1. lpp. [2] OV L 341, 31.12.1993., 42. lpp. -------------------------------------------------- PIELIKUMS " I PIELIKUMS Krājums | Dalībvalsts | 1994. gada kvota (tonnas) | Suga | Ģeogrāfiskais reģions | Zona | Menca | Atlantijas okeāna ziemeļrietumu daļa | NAFO 2 J + 3 KL | Apvienotā Karaliste | Beļģija | | Dānija | | Francija | | Grieķija | | Īrija | | Itālija | | Luksemburga | | Nīderlande | | Portugāle | | Spānija | | Vācija | | Pieejami dalībvalstīm | | EK kopā | 0 | Menca | Atlantijas okeāna ziemeļrietumu daļa | NAFO 3 NO | Apvienotā Karaliste | 3 | Beļģija | | Dānija | | Francija | 28 | Grieķija | | Īrija | | Itālija | | Luksemburga | | Nīderlande | | Portugāle | 345 | Spānija | 1832 | Vācija | 5 | Pieejami dalībvalstīm | | EK kopā | 2213 | Menca | Atlantijas okeāna ziemeļrietumu daļa | NAFO 3 M | Apvienotā Karaliste | 1022 | Beļģija | | Dānija | | Francija | 221 | Grieķija | | Īrija | | Itālija | | Luksemburga | | Nīderlande | | Portugāle | 1574 | Spānija | 2155 | Vācija | 513 | Pieejami dalībvalstīm | | EK kopā | 5485 | " --------------------------------------------------